hu hu hu hu hu hu hu hu en en es hu id hu hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de id hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hbs_lat hu hu en en en en en en en hu en hu en hu en fr en en hu en hu en hu en fr en en hu en hu en hu hu hu en fr en en hu en hu en hu en fr en en hu en hu en hu hu en fr en en hu en hu en hu en fr en en hu en hu en hu hu hu hu en fr en en hu en hu en hu hu en fr en en hu en hu en hu en fr en en hu en hu en hu en fr en en hu en hu en hu en fr en en hu en hu en hu en fr en en hu en hu en hu en fr en en hu en hu en hu en fr en en hu en hu en hu en fr en en hu en hu en hu en fr en en hu en hu en hu en fr en en hu en hu en hu en fr en en hu en hu en hu en fr en en hu en hu en hu en fr en en hu en hu en hu en fr en en hu en hu en hu en fr en en hu en hu en hu hu en fr en hu en hu en hu en fr en en hu en hu en hu en ca en en hu en hu en hu en fr en en hu en hu en hu en fr en en hu en hu en hu en fr en en hu en en en hu en fr en en hu es es tr hu hu hu hu hu hu hu hu hu hu hu hu hu hu hu hu hu hu hu el hu
Cikkajánló - 2017. július 14. • SZEF - Szakszervezetek Együttműködési Fóruma
Városligeti fasor 10. Budapest H-1068
09.27-én kerekasztal beszélgetés a szolidaritásról
A három szakszervezeti szövetség nyilatkozatáról a Mérce hasábjain
A SZEF, a MASZSZ és az ÉSZT közös nyilatkozata a pedagógusok mellett!
Cikkajánló – 2017. július 14.
Önkormányzati Sztrájk 3.0. Bürokrácia – idén lezárulnak az átszervezések. Nők 40 kedvezmény. Alázásalapú társadalom.
Önkormányzati Sztrájk 3.0 MKKSZ Tájékoztatója
Tájékoztatjuk az önkormányzati köztisztviselőket, hogy az érdekükben elhatározot Önkormányzati  SZTRÁJK-hoz 3.0 (2017. július 17-én 8 órától 10 óráig) kapcsolódó települések száma az  elmúlt 2 napban megduplázódott! Várjuk a Belügyminiszter úrnak írt levélre a reagálást!
Egymásra tolják a miniszterek az elmaradt köztisztviselői béremelések ügyét
(2017-07-13 07:35:00) Az MKKSZ már az Államkincstár és a vízügy igazgatás munkavállalóinak is kigyalogolt egy csinos béremelést, mégis sztrájkot szervez jövő hétfőre az önkormányzatoknál dolgozó köztisztviselők bérfejlesztésének elmaradása miatt. Nem tudnak viszont kivel egyeztetni, mert a Belügyminisztériumtól Lázár Jánoshoz irányították megkeresését, akitől a labda korábban éppen Pintér Sándorhoz pattant.
Jelentősen csökken az állami bürokrácia (idén lezárulnak az átszervezések)
Jelenleg az engedélyezési eljárások átalakítása zajlik, hogy azok a jövőben az ügyfelek számára lényegesen kevesebb adminisztratív terhet jelentsenek
Az idén lezárul a minisztériumi háttérintézmények átszervezése, valamint megszüntetése – erősítette meg lapunk megkeresésére a Miniszterelnökség.
A tavaly januári állapot szerint, tizenegy nemzetbiztonsági és rendvédelmi, valamint három intézményfenntartói feladatokat ellátó költségvetési szervvel együttesen, kilencven központi hivatal és minisztériumi háttérintézmény működött az államigazgatás központi szintjén, ám a 2016 szeptembere és idén november között, több szakaszban megvalósuló átalakítás a külön említett költségvetési szervekre nem terjedt ki. Ami a többi intézményt illeti: 2016. augusztus 31-ével tizennégy, december 31-ével huszonöt, 2017. március 31-ével három és június 30-ával további egy költségvetési szerv jogutódlással, illetve egy jogutódlás nélkül szűnt meg.
Munkaszünet lehet december 24.
A Magyar Szakszervezeti Szövetség (MASZSZ) elnöksége úgy döntött, minden eszközzel támogatja az aláírásgyűjtést, hogy népszavazást írjanak ki december 24-e munkaszüneti nappá nyilvánításáról
Kétszázezren vették igénybe a Nők 40 kedvezményt
Már kétszázezren vették igénybe a Nők 40 kedvezményt, amely 40 év munkaviszony után, a nyugdíjkorhatár elérése előtt is lehetővé teszi a nők nyugdíjba vonulását – közölte az Emberi Erőforrások Minisztériumának család-, ifjúság- és nemzetközi ügyekért felelős államtitkára. Novák Katalin a program kétszázezredik kedvezményezettjének köszöntésén kiemelte: a Nők 40 elsősorban családpolitikai és nem nyugdíjpolitikai intézkedés. Szeretnék ezzel elismerni a nők kettős helytállását a munkaerőpiacon és a családokban, valamint lehetővé tenni, hogy segítsenek a gyerekek nevelésében.
Az államtitkár elmondta, a 2011-ben bevezetett lehetőség igénybevételéhez a 40 év jogosultsági időből legalább 32 évet kell munkajövedelem utáni járulékfizetéssel igazolni, legfeljebb 8 évet lehet gyermeknevelési időként beszámítani, függetlenül a gyermekek számától.
A szaktárcánál az állami forrást nem igénylő nyugdíjengedmény
Három-öt évvel hamarabb kezdhetnék meg időskori pihenőjüket a fizikai munkában megfáradt, megbetegedett nehézipari dolgozók, ennek költségeit a munkáltatók beépítenék üzleti tervükbe.
A szakszervezet a kereseti plafont, a munkaadók a járulékok egy részét szüntetnék meg
Mind a munkaadói, mind a munkavállalói érdekképviseletek egyszerűsítenék a nyugellátásban részesülők foglalkoztatási szabályait. A munkaadók szerint kedvezményes közteherfizetési lehetőséget kellene adni a 65. évüket betöltött, de dolgozni vágyó időseknek, mivel ők ma ugyanakkora közteherfizetésre kötelesek, mint a fiatal munkavállalók. A szakszervezetek szerint pedig a nem öregségi ellátásban részesülők kereseti plafonját kellene megszüntetni, mivel ma már nem munkanélküliség van, hanem munkaerőhiány.
A szakszervezeti és a munkaadói oldal is egyszerűbbé tenné az idősek foglalkoztathatóságát annak érdekében, hogy a dolgozni vágyó nyugdíjasok, ellátásban részesülők könnyebben el tudjanak helyezkedni a munkaerőpiacon.
– A tényleges öregségi nyugdíjkorhatárt, ma jellemzően a 65. évüket be nem töltött, de a korhatár előtti ellátásban részesülők kereseti plafonjának eltörlését kéri a Liga Szakszervezetek – mondta a Magyar Időknek Mészáros Melinda, az érdekképviselet vezetője. A plafon azokra a női munkavállalókra vonatkozik, akik 40 év munkaviszony után mentek nyugdíjba, emellett érinti a korkedvezményes nyugdíjasokat és a szolgálati ellátásban részesülőket is.
A szabályozás lényege, hogy a nyugellátás mellett munkát vállaló évente a mindenkori minimálbérnek, tehát az idén 127,5 ezer forintnak a 18-szorosát keresheti egy év alatt. Amennyiben az adóköteles keresete meghaladná ezt az összeget, tehát az évi 2 millió 295 ezer forintot, havi átlagban pedig bruttó 191 250 forintot, abban az esetben választania kell ellátás vagy munkaviszony között.
GKI: a minimálbér-emelés a vártnál kevésbé érintette a nettó kereseteket
A minimálbér-emelés a vártnál kevésbé érintette a nettó kereseteket, ugyanis az úgynevezett adóoptimalizálók körében – akik vállalkozóként minimálbérre jelentették be magukat – 2 százalékkal, a minimálbéren foglalkoztatott munkavállalóknál 8,5 százalékkal, míg a szakmunkás garantált bérminimumon foglalkoztatottaknál 9 százalékkal emelkedtek átlagosan a nettó bérek 2016 decembere és 2017 májusa között – derül ki a GKI Gazdaságkutató Intézet májusi lakossági felméréséből, amit szerdán juttattak el az MTI-nek.
Hozzátették ugyanakkor, hogy az idén január 1-jén életbe lépett béremelés miatt a minimálbér bruttó értéke 15, a szakmunkás garantált bérminimum bruttó értéke pedig 25 százalékkal emelkedett. A kutatás szerint a nettó és a bruttó keresetek növekedésének eltérő mértéke azzal magyarázható, hogy a reprezentatív, 1000 munkavállalóra kiterjedő felmérésben nem a „bevallott”, hanem a ténylegesen megkapott jövedelemre kérdeztek rá.
Rövidesen kezdődhet az egyeztetés a Tesco dolgozóinak béremeléséről
Rövidesen megkezdődhet az egyeztetés a Tesco dolgozóinak béremeléséről a cég és a szakszervezetek között, a felek már a találkozó időpontját egyeztetik.A Kereskedelmi Dolgozók Független Szakszervezete (KDFSZ) szerdán közleményben tájékoztatta az MTI-t arról, hogy a Tesco Global Áruházak Zrt. vezetői – Elzbieta Golab közép-európai kiskereskedelmi személyzeti igazgató és Pártos Zsolt kiskereskedelmi működési igazgató – a múlt szombati demonstráción átadott dolgozói petíciót követően találkozót kezdeményezett a szakszervezetek vezetőivel július második vagy augusztus első felére.
Bősz Anett: Alázásalapú társadalom
Orbánék megvalósítják a a biztos társadalmi kudarc receptjét. A Taigetosz-törvény, vagyis a köznevelési törvény legújabb módosítása, melynek következtében például a beilleszkedési, magatartási, tanulási nehézségekkel küzdő, rövidítve bmtn gyerekek az eddigiektől eltérően nem kaphatnak felmentést az osztályzás alól, csupán a jéghegy csúcsa, a rendszer betegségének tünete. Jól példázza, mennyire nélkülözi Orbán Viktor oktatáspolitikája a szakértelmet, a fejlesztés szándékát és a 21. századi kihívások megértését.
Miközben az állami akat kivérezteti, az egyházi iskolákat teletömi pénzzel a kormány
Egyre több pénzt kapnak az egyházi iskolák, ahol egy tanulóra átlag 200 ezer forint jut, míg az állami iskolákban még 55 ezer se.
Az már viszont húsba vágó kérdés, hogy az 1058 ágyasra tervezett intézményben honnan kerül elegendő orvos, nővér, amikor drámaivá vált a szakszemélyzet hiánya az országban. Hacsak nem sikerül átcsábítani Dr. Csontot, vagy a Vészhelyzet teljes személyzetét a Kórházba a város szélén.
Súgd be, babám, a fülembe
A kormány szakmai és személyes konzultációt szervez a védőnőknek, amely az elképzelés szerint „nem is lesz nyilvános, hogy el tudják mondani őszintén és kendőzetlenül a véleményüket” a helyzetükkel kapcsolatban. A más egészségügyi szakdolgozók háta mögötti beszélgetések tartalma nem nyilvános.
Hogy is van ez?
A gyermekvédelmi szolgáltatók legkisebbikét éppen meg akarják szüntetni. Ez a gyermekközpont negyven hektáron, három gyermekotthonban és két – a gyermekközpont területén kívül elhelyezkedő – utógondozói otthonban végez szolgáltatást.
Befejeződött a nemzeti múzeum számvevőszéki ellenőrzése
Befejezte a Magyar Nemzeti Múzeum (MNM) 2012. január 1. és 2015. december 31. közötti időszakra vonatkozó ellenőrzését az Állami Számvevőszék (ÁSZ), amely a vizsgálat nyomán kilenc javaslatot fogalmazott meg az MNM főigazgatójának
Fejpénzt kap a BKV-s, ha kerít egy buszsofőrt
60-100 ezer forinttal jutalmazza azt a dolgozóját a közlekedési társaság, aki buszvezetőt szerez. Hozz egy autóbuszvezetőt! szlogennel mozgósító kampányt indított dolgozói körében a BKV. Ajánlási díjat fizetnek annak a kollégának, aki C, D vagy D+GKI igazolványos sofőrt hoz a házhoz. A BKV-hoz becsalogatott autóbuszvezetőkért az említett kategóriák szerint fejenként bruttó 60, 80, illetve 100 ezer forintot fizet a közlekedési társaság. „Mindenkinek jól jön az extra bevétel! Segíts nekünk és mi megháláljuk!” – ilyen mondatokkal igyekeznek toborzásra ösztönözi munkavállalókat.
Határon túli informatikusokat várunk
A munkaerőpiaci problémákkal küzdő iparágakat kívánja segíteni a Nemzetgazdasági Minisztérium (NGM) rendeletének legfrissebb módosítása – hívta fel a figyelmet a Hegymegi-Barakonyi és Társa Baker & McKenzie Ügyvédi Iroda.
Keresztbe tett a BRFK a lakossági fórumnak?
A Király utca 11-ben összegyűlt, 200-nál is több helyi lakos nagy csalódására dr. Kiss Szabolcs ezredes, kerületi rendőrkapitány -előzetes ígérete ellenére – nem jelent meg a részvételével meghirdetett lakossági fórumon.
Ingatlanpanama Budapesten – A sukorói ügynél tízszer nagyobb
Az LMP szerint a sukorói ügynél tízszer nagyobb, 10 milliárd forintos hűtlen kezelést felvető ingatlanpanama történt Budapesten, a IX. kerületben. Hadházy Ákos, a párt társelnöke csütörtöki sajtótájékoztatóján elmondta: egy, a lágymányosi híd pesti hídfőjénél fekvő 15 hektáros területről van szó, amelyet a sukorói ingatlancsere ügyéhez hasonlóan miniszteri határozat alapján a Magyar Nemzeti Vagyonkezelő vásárolt meg, de míg a sukorói ügyben 1 milliárd forintos kárról lehetett beszélni, addig itt 10 milliárd forint veszteség érhette az államot.
Civil törvény – Megindult a kötelezettségszegési eljárás
Kötelezettségszegési eljárást indított csütörtökön az Európai Bizottság (EB) Magyarország ellen a külföldről támogatott civil szervezetekre vonatkozó törvény miatt. A brüsszeli testület emellett újabb szakaszba léptette a felsőoktatási törvény módosítása miatt korábban megindított jogsértési eljárást.
Karácsony: Még a fideszes polgármesterek is tartanak Orbántól
Sok fideszes polgármester is tart attól, hogy Orbán újra kétharmaddal bíró kormányt alakít, mivel a miniszterelnök célkeresztbe venné az önkormányzatokat – mondta a Párbeszéd miniszterelnök-jelöltje a Hír TV Egyenesen című műsorában.
Legújabb: gyurcsány bejelentkezett miniszterelnöknek
Ez Macifröccs a javából. „Tegyük fel, hogy a DK kap egyszer 35 százalékot a választóktól, és még én vagyok a vezetője, akkor azt hiszem, hogy nem lehet elugrani a dolog elől, és nyilván nem is fogok.” Hangzott el Gyurcsány Ferenc szájából a Klubrádió Macifröccs című műsorában.
Régi motorosok és pártonkívüliek az mszp árnyékkormányában
Kiderült, kik lennének a tagjai a Botka László által kezdeményezett árnyékkormánynak – értesült az Echo TV. Az MSZP miniszterelnök-jelöltje az alternatív testülettel azt bizonyítaná, hogy tudnának kormányozni. A kereszténydemokrata Hollik István szerint a baloldal nem az emberek jövőjével, hanem a hatalmi pozíciók felosztásával foglalkozik.
Botka László fejében már összeállt, kik lennének a baloldali, szakértőnek nevezett árnyékkormánynak a tagjai. Ennek vezetője maga a miniszterelnök-jelölt, Botka lenne, aki helyetteseként Ujhelyi Istvánt, a Miniszterelnöki Hivatal volt államtitkárát nevezte meg – adta hírül az Echo TV. A csatorna úgy tudja, az oktatásügyért Hiller István volt oktatási miniszter; a mezőgazdaságért Gőgös Zoltán volt vidékfejlesztési államtitkár; az egészségügyért Komáromi Zoltán XII. kerületi háziorvos; a szociális területért Korózs Lajos volt szociális államtitkár; az uniós ügyekért Andor László volt uniós biztos; a gazdaságért pedig Pogátsa Zoltán közgazdász felelne. ( MSZP felől érkező cáfolatok szerint csak augusztusban mutatják majd be az ún. árnyékkormányt – Szerk.)
Soros megy, de új plakáttámadás jön
Bár a Soros-ellenes utcai plakátkampány véget ér, az úszó vb-t követően újabb negatív kampányba kezdhet a kormány.
Akcióterv a multik ellen
A kormány húszpontos akciótervet fogadott el arról, “hogyan tudja megvédeni a magyarokat attól, hogy a multik rossz minőségű élelmiszereket adjanak el nekik.” Ennek érdekében tájékoztató kampányt is indítanak. Így lehetőséget látnak arra, hogy a magyar termékek még népszerűbbek legyenek.
Életkoruk miatt rúghattak ki négy színészt a kaposvári színházból?
Az egyenlő bánásmódról szóló törvény megsértése miatt pereli a Csiky Gergely Színházat négy kirúgott középkorú színművész, akik helyére fiatalokat szerződtettek.
A Magyar Közlöny 2017. június 19-én megjelent, 93. számában került kihirdetésre az egyes adótörvények és más kapcsolódó törvények módosításáról szóló 2017. évi LXXVII. törvény. Cikksorozatunkban a legfontosabb változásokat mutatjuk be, az első részben a személyi jövedelemadó változásokról lesz szó.
Mentsen meg egy életet a munkaidejében!
Közösségi oldalakon, levelezőlistákon gyakran futótűzként terjed annak híre, ha valakinek az egészségi állapota sürgősen, irányított véradást igényel. Ezek az akciók nem egyszer életet mentenek, a késlekedés viszont jóvátehetetlen következményekkel járhat. Mit tehet a munkavállaló, ha alkalmas lenne a véradásra, de közben dolgozni kellene mennie?
Milyen buktatókat rejtegethet a digitális társkeresés?
Kiábrándítónak érzed-e, ha felfúvódott kedvesednek könnyítenie kell magán? Az amerikai központú OkCupid internetes társkereső oldal algoritmusa a párkeresőktől kapott ilyen vallomások alapján lövi be, hány százalékban illenek a felhasználóhoz a potenciális jelöltek. De van olyan is, aki nyálminta alapján igyekszik leszállítani a megfelelő partnert.
09.27-én kerekasztal beszélgetés a szolidaritásról
A szolidaritás esélyei a válságban Meghívó a Nyomtass te is! klubeseményére   Időpont: 2022. szeptember 27. kedd, 19:00 óra Téma: Működhet-e a szolidaritás a válságban? Van-e esélye a szakszervezetek összefogásának,
SZEF Oktatás ciklus 1/1 Budapest
A három szakszervezeti szövetség nyilatkozatáról a Mérce hasábjain
A nyilatkozatról tudósított a Mérce, az alábbi cikkében: Három szakszervezeti szövetség is mozgósít a pedagógusok világnapjára meghirdetett tüntetésre
A SZEF, a MASZSZ és az ÉSZT közös nyilatkozata a pedagógusok mellett!
Régiós szakszervezeti szervezkedés Bécsben
Közép-Európai Szakszervezetek Találkozója   Az Osztrák Szakszervezeti Szövetség (ÖGB) meghívására 2022. szeptember 5-6-án Bécsbe látogatott 5 ország 6 szakszervezeti konföderációja – köztük a SZEF és a MASZSZ delegációja -, hogy
SZAKSZERVEZETEK EGYÜTTMŰKÖDÉSI FÓRUMA - A KÖZSZOLGÁLAT VÉDELMÉBEN
A Szakszervezetek Együttműködési Fóruma (SZEF) a politikai és gazdasági rendszerváltás (1989–90) során átalakult magyar szakszervezeti mozgalom egyik új szövetségi rendszere.
Városligeti fasor 10. Budapest H-1068
© 2022 MINDEN JOG FENNTARTVA © 1995 - 2022 SZEF
A weboldalon cookie-kat használunk
A weboldalt a MDNGroup és a DellART Studio készítette 2022-ben.